ചായ വില്പ്പനക്കാരന് നീന്തലില് റെക്കോര്ഡിട്ടു 22 കാരന് ബംഗ്ലാ ചാനല് നീന്തിക്കടന്നത് നാല് മണിക്കൂറും എട്ട് മിനിറ്റും കൊണ്ട് പശ്ചിമബംഗാളിലെ ഹൗറ സ്വദേശിയായ 22 വയസുകാരന് നീന്തലിലുള്ള തന്റെ വൈദഗ്ധ്യം കൊണ്ട് തരംഗം സൃഷ്ടിക്കുന്നു. സ്വന്തമായി നീന്തല് പഠിച്ച മുകേഷ് ഗുപ്ത എന്ന ഈ ചെറുപ്പക്കാരനാണ് ഇന്ത്യയില് ഏറ്റവും അധികം തവണ നിര്ത്താതെ നദികളില് മുങ്ങാങ്കുഴിയിട്ട് നീന്തിയതിന്റെ റെക്കോര്ഡ് സൃഷ്ടിച്ചിരിക്കുന്നത്. നീന്തല് വിദഗ്ദ്ധരായ മറ്റു കായികതാരങ്ങളുടെ രീതികളും ശൈലികളും നോക്കിപ്പഠിച്ചാണ് മുകേഷ് ഗുപ്ത തന്റെ നീന്തല് കഴിവിന്റെ മൂര്ച്ച കൂട്ടിയത്. എന്നാല്, സാമ്ബത്തികമായ പരാധീനതകള് മൂലം ചായ വില്പനക്കാരനായ മുകേഷിന് പ്രൊഫഷണലായ നീന്തല് പരിശീലനം നേടാന് കഴിഞ്ഞിട്ടില്ല.ടെക്നാഫ് ഫിഷറീസ് ജെട്ടി മുതല് ബംഗ്ലാദേശിലെ സെന്റ് മാര്ട്ടിന് ഐലന്ഡ് ജെട്ടി വരെയുള്ള, 16.1 കിലോമീറ്റര് ദൂരമുള്ള ബംഗ്ലാ ചാനല് നാല് മണിക്കൂറും എട്ട് മിനിറ്റും മാത്രം സമയമെടുത്താണ് മുകേഷ് നീന്തിക്കടന്നത്. ഗംഗാനദിയില് നിന്നാണ് നീന്തല് പഠിച്ചതെന്ന് ഇന്ത്യന് എക്സ്പ്രസിനോട് സംസാരിക്കവെ മുകേഷ് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മുന് പരിചയങ്ങള് ഒന്നും ഇല്ലാതിരുന്നതിനാല് ആദ്യത്തെ തവണ ചാനല് നീന്തിക്കടന്നത് ദുഷ്കരമായ അനുഭവമായിരുന്നു. എല്ലായിടത്തും ജലത്തിന്റെ താപനില ഒരുപോലെയല്ല. അതിനാല്, അതിശൈത്യം മൂലം ഹൈപ്പോതെര്മിയ എന്ന അവസ്ഥ ഉണ്ടാകാനുള്ള സാധ്യത കൂടുതലാണ്, മുകേഷ് കൂട്ടിച്ചേര്ത്തു.മോശം കാലാവസ്ഥ മൂലം എനിക്ക് വഴി തെറ്റി. ഒരു മണിക്കൂറോളം നേരം ഞാന് തെറ്റായ വഴിയിലൂടെയാണ് നീന്തിയത്. പിന്നീട് കാലാവസ്ഥ ശാന്തമായതിന് ശേഷം ഞാന് ലക്ഷ്യസ്ഥാനത്ത് എത്തിച്ചേര്ന്നു, അദ്ദേഹം പറഞ്ഞതായി ഇന്ത്യന് എക്സ്പ്രസ് റിപ്പോര്ട്ട് ചെയ്യുന്നു. മുകേഷിന്റെ അച്ഛന് ഒരു ഫാക്റ്ററി തൊഴിലാളിയായിരുന്നു. എന്നാല്, കോവിഡ് മഹാമാരിയെത്തുടര്ന്ന് ഫാക്റ്ററിയുടെ പ്രവര്ത്തനം നിര്ത്തിവെച്ചു. നിലവില് തെല്കല് ഘട്ടിലെ മുകേഷിന്റെ ചായക്കടയില് നിന്നുള്ള വരുമാനത്തെ ആശ്രയിച്ചാണ് കുടുംബം കഴിയുന്നത്.ടോക്കിയോ ഒളിമ്ബിക്സില് പങ്കെടുക്കുന്ന ഇന്ത്യന് കായികതാരങ്ങള്ക്ക് വേണ്ടി രാജ്യം മുഴുവന് ഒറ്റക്കെട്ടായി ആരവം ഉയര്ത്തുമ്ബോഴും മുകേഷിനെപ്പോലെ മികച്ച കഴിവുകളുള്ള ചെറുപ്പക്കാര് അവസരങ്ങളുടെ അഭാവം കൊണ്ട് മുന്നിരയിലേക്ക് എത്തിപ്പെടാന് കഴിയാതെ ബുദ്ധിമുട്ട് നേരിടുകയാണ് എന്ന യാഥാര്ഥ്യം കൂടി നമ്മള് കാണേണ്ടതുണ്ട്.പ്രൊഫഷണല് പരിശീലനത്തിലൂടെ മികവ് തെളിയിക്കാനുള്ള സാമ്ബത്തിക സ്ഥിതിയോ പിന്തുണയോ ഒന്നും മുകേഷിനെപ്പോലുള്ള യുവാക്കള്ക്ക് ലഭിക്കുന്നില്ല. 2020ല് സിഎഎ, എന്ആര്സി നിയമങ്ങള്ക്കെതിരെയുള്ള തന്റെ പ്രതിഷേധം രേഖപ്പെടുത്താന് ഹൗറ മുതല് ബേലൂര് മഠം വരെ മുകേഷ് ഗുപ്ത നീന്തിയ വാര്ത്ത മാധ്യമങ്ങളില് നിറഞ്ഞിരുന്നു. ഏതെങ്കിലും സ്പോണ്സര്മാര് പിന്തുണയുമായി എത്തുകയാണെങ്കില് ഈ വര്ഷം അവസാനം ഇംഗ്ലീഷ് ചാനല് നീന്തിക്കടക്കാനും അതിലൂടെ ഗിന്നസ് വേള്ഡ് ഓഫ് റെക്കോര്ഡ്സില് ഇടം നേടാനുമാണ് മുകേഷിന്റെ ആഗ്രഹം.Summary: Mukesh had crossed the 16.1km Bangla channel from Teknaf Fisheries Jetty to Saint Martins Island Jetty in Bangladesh in 4 hours and 8 minutes. He learned to swim in the Ganga